Endnu i 1889 kaldtes en [[bro]] mellem [[Gerringe]] og [[Nebbelunde]] Runestensvad; ved en høj her har Tirstedstenen formodentlig oprindelig været rejst. Med kongeligt [[reskript]] fra [[Christian 5.]] blev stenen i 1652 krævet til [[København]], men den nåede ikke længere end til havnen i [[Nysted]]. Her lå den indtil starten af 1800-tallet, hvor den blev ført til København. I 1817 kom den til [[Trinitatis Kirke (København)|Trinitatis Kirke]]s kirkegård, og i 1867 til [[Nationalmuseet]], hvor den i dag har den centrale plads i Runehallen. Hele den midterste og venstre del af stenen er oversået med [[skålgruber]] fra [[bronzealderen]], hvilket viser, at den ca. 2000 år før dens anvendelse som runesten har været anvendt som kultsten. Rammelinjerne afsluttes mod toppen af flettede knuder.
Historie